Παγκόσμιο πρωτάθλημα Φόρμουλα 1 (1982)

To 1982 διοργανώθηκε το 33ο Παγκόσμιο Πρωτάθλημα της Φόρμουλα 1. Τα δεκαέξι γκραν-πρι της σαιζόν ξεκίνησαν στις 24 Ιανουαρίου στη Νότια Αφρική και ολοκληρώθηκαν στις 26 Σεπτεμβρίου στο Λας Βέγκας των Ηνωμένων Πολιτειών. Νικητής στους οδηγούς αναδείχθηκε ο Κέκε Ρόσμπεργκ με Γουίλιαμς και στους κατασκευαστές η Φερράρι, μολονότι έχασε από ατυχήματα και τους δύο οδηγούς, με τους οποίους είχε ξεκινήσει τη χρονιά.

Η διοργάνωση σημαδεύθηκε από τρία γεγονότα:

 Η αλλαγή στους κανονισμούς για τις άδειες και τα συμβόλαια των οδηγών, οδήγησε τους περισσότερους σε κήρυξη απεργίας την παραμονή του εναρκτήριου γκραν-πρι με πρωτοβουλία του Νίκι Λάουντα. Οι απεργοί έμειναν κλεισμένοι σε μια αίθουσα όλο το βράδυ με τον Έλιο ντε Άντζελις να δίνει ρεσιτάλ πιάνου, απειλώντας ότι δε θα έβγαιναν στον αγώνα, εάν οι ομάδες δεν υπόσχονταν επαναδιαπραγμάτευση των νέων κανονισμών. Οι τελευταίες αποδέχθηκαν το αίτημα αλλά ενώ διεξαγόταν η κούρσα, ανακοίνωσαν πως ακυρώνουν τις άδειες όσων είχαν συμμετάσχει στην απεργία. Αυτό οδήγησε σε νέα απεργία, εξ' αιτίας της οποίας ματαιώθηκε το γκραν-πρι της Αργεντινής. Τελικά η ακύρωση μετατράπηκε σε χρηματικό πρόστιμο και ποινή ενός αγώνα, αλλά με αναστολή.

 Οι Ρόζμπεργκ και Πικέ ακυρώθηκαν αναδρομικά στο γκραν-πρι της Βραζιλίας, λόγω έμμεσης παραβίασης των κανονισμών για το ελάχιστο επιτρεπόμενο βάρος των μονοθεσίων τους. Καθώς η απόφαση ανακοινώθηκε λίγες μέρες πριν το γκραν-πρι του Αγίου Μαρίνου, πολλές ομάδες δεν συμμετείχαν στον αγώνα σε ένδειξη διαμαρτυρίας.

 Προς το τέλος του γκραν-πρι του Αγίου Μαρίνου, καθώς τα δύο μονοθέσια της Φερράρι με τους Βιλνέβ και Πιρονί όδευαν προς τη νίκη με πολύ μεγάλη διαφορά, οι τεχνικοί διέταξαν τους οδηγούς να χαμηλώσουν ταχύτητα για να μην ξεμείνουν από καύσιμα. Όμως αντί να ελαττώσει, ο Πιρονί προσπέρασε τον ομόσταυλό του και κέρδισε την κούρσα. Ο Βιλνέβ ορκίστηκε να μην του ξαναμιλήσει ποτέ και δυστυχώς αποδείχθηκε προφητικός: δύο εβδομάδες αργότερα, στα προκριματικά του Βελγικού γκραν-πρι, πηγαίνοντας να προσπεράσει το μονοθέσιο το οποίο οδηγούσε ο Γεμανός Γιόχεν Μας, συγκρόυστηκε μαζί του και σκοτώθηκε. Ο Πιρονί συνέχισε τις καλές εμφανίσεις, αλλά ο χαρακτήρας του μετά το θάνατο του Βιλνέβ είχε αλλάξει. Σε μια απερίσκεπτη ενέργεια στα προκριματικά του δυτικογερμανικού γκραν πρι, ενώ είχε ήδη εξασφαλίσει την pole position, συγκρούστηκε με τον Αλαίν Προστ. Έσπασε τα πόδια του, έχασε ένα πρωτάθλημα που φαινόταν σχεδόν βέβαιο (όντας 16 βαθμούς μπροστά απ' το Ρόζμπεργκ) και εγκατέλειψε για πάντα τη Φόρμουλα 1.

Βαθμολογία οδηγών 
Για το σύστημα βαθμολόγησης, βλ. Βαθμολόγηση στο Παγκόσμιο Πρωτάθλημα Φόρμουλα 1.

Με έντονα γράμματα, η κατάταξη του οδηγού που εκκίνησε απ' την pole position.

Στον κατάλογο δεν συμπεριλαμβάνονται 14 οδηγοί που δεν έλαβαν ούτε ένα βαθμό.

Βαθμολογία κατασκευαστών 
Η Μπράμπαμ άλλαξε κινητήρα κατά τη διάρκεια του πρωταθλήματος. Κάθε συνδυασμός θεωρήθηκε χωριστή ομάδα για το πρωτάθλημα των κατασκευαστών.

Ελ: Ελαστικά Avon, Goodyear, Μichelin, PirelliΒαθ: Βαθμοί, από το άθροισμα βαθμολογίας των δύο μονοθεσίων της ομάδαςΝικ: ΝίκεςΠον: Πόντιουμ, φορές που οδηγός της τερμάτισε στην πρώτη τριάδαPole: Pole-positions, φορές που οδηγός της εκκίνησε απ' την πρώτη θέση της αφετηρίας

Εξωτερικοί σύνδεσμοι
 

1982
Μηχανοκίνητος αθλητισμός το 1982